# Bezpečnostné pokyny

×

Prečítajte si všetky bezpečnostné upozornenia a pokyny. Nedodržiavanie bezpečnostných upozornení a pokynov môže zapríčiniť úraz elektrickým prúdom, požiar a/alebo ťažké poranenia.

Všetky bezpečnostné upozornenia a pokyny starostlivo uschovajte na budúce použitie.

- Nedovoľte používať lepiacu pištoľ osobám, ktoré s ňou nie sú oboznámené alebo ktoré si neprečítali tieto pokyny.

- Táto lepiaca pištoľ nie je určená na to, aby ju používali deti a osoby s obmedzenými fyzickými, zmyslovými alebo duševnými schopnosťami alebo s nedostatočnými skúsenosťami a vedomosťami. V opačnom prípade hrozí riziko chybnej obsluhy a vzniku poranení.

- Túto lepiacu pištoľ môžu používať deti od 8 rokov a osoby s obmedzenými fyzickými, zmyslovými alebo duševnými schopnosťami alebo s nedostatočnými skúsenosťami a vedomosťami vtedy, keď sú pod dozorom osoby zodpovednej za ich bezpečnosť alebo ak ich táto osoba poučila o bezpečnom zaobchádzaní s lepiacou pištoľou a chápu nebezpečenstvá, ktoré sú s tým spojené. V opačnom prípade hrozí riziko chybnej obsluhy a vzniku poranení.

- Dozerajte na deti. Tým sa zabezpečí, že sa deti nebudú hrať s lepiacou pištoľou.

- Čistenie a údržbu lepiacej pištole nesmú vykonávať deti bez dozoru.

- Pred každým použitím lepiacu pištoľ skontrolujte. Ak zistíte poškodenie, lepiacu pištoľ nepoužívajte. Lepiacu pištoľ sami neotvárajte a dajte ju opraviť len kvalifikovanému odbornému personálu a len s použitím originálnych náhradných súčiastok. Poškodené lepiace pištole zvyšujú riziko zásahu elektrickým prúdom.

- Zapnutú lepiacu pištoľ nenechávajte bez dozoru.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.

- Lepiace tyčinky nehádžte do ohňa.

- Lepiacu pištoľ po použití bezpečne položte a nechajte ju úplne vychladnúť, kým ju odložíte. Horúca dýza môže spôsobiť poškodenia.

- Akumulátory nabíjajte len v na‌bíjačkách, ktoré odporúča výrobca. Inak hrozí nebezpečenstvo požiaru.

- Akumulátor používajte len v produktoch výrobcu. Len tak bude akumulátor chránený pred nebezpečným preťažením.

- Nepoužívaný akumulátor neskladujte tak, aby mohol prísť do styku s kancelárskymi sponkami, mincami, kľúčmi, klincami, skrutkami alebo s inými drob‌nými kovovými predmetmi, ktoré by mohli spôsobiť premostenie kontaktov. Skrat medzi kontaktmi akumulátora môže mať za následok popálenie alebo vznik požiaru.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Pri nesprávnom používaní alebo poškodení akumulátora môže z neho vytekať kvapalina. Vyhýbajte sa kontaktu s touto kvapalinou. Po ná‌hodnom kontakte miesto opláchnite vo‌dou. Ak sa dostane kvapalina z aku‌mulá‌tora do kontaktu s očami, po výpla‌chu očí vyhľadajte lekára. Unikajúca kva‌pa‌lina z akumulátora môže mať za následok podráždenie pokožky alebo popáleniny.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Akumulátor neotvárajte. Hrozí ne‌bez‌pe‌čenstvo skratu.

- Nedotýkajte sa horúcej dýzy. Hrozí nebezpečenstvo poranenia.

- Pri prácach nad hlavou noste ochranné okuliare. Vaše oči tak budú chránené pred kvapkajúcim lepidlom.

- Pri prevádzke nesmerujte lepiacu pištoľ na iné osoby alebo na seba. Horúce lepidlo môže spôsobiť popáleniny.

- Skontrolujte, či je nastavená teplota vhodná pre lepiacu tyčinku. Pri príliš vysokej teplote sa lepidlo stane príliš kvapalným a môže nekontrolovane vytekať. Pri príliš nízkej teplote sa lepidlo nemusí dostatočne zviazať s materiálom.