# Υποδείξεις ασφαλείας

×

Διαβάστε όλες τις υποδείξεις ασφα‌λείας και τις οδηγίες. Η μη τήρηση των υποδείξεων ασφαλείας και των οδηγιών μπορεί να προκαλέσει ηλεκτροπληξία, πυρκαγιά και/ή σοβαρούς τραυματισμούς.

Φυλάξτε όλες τις προειδοποιητικές υποδείξεις και οδηγίες για κάθε μελλοντική χρήση.

- Μην επιτρέψετε τη χρήση του πιστολιού θερμοκόλλησης σε άτομα που δεν είναι εξοικειωμένα μ’ αυτό ή δεν έχουν διαβάσει αυτές τις οδηγίες.

- Αυτό το πιστόλι θερμοκόλλησης δεν προβλέπεται για χρήση από παιδιά και άτομα με περιορισμένες φυσικές, αισθητήριες ή διανοητικές ικανότητες ή με έλλειψη εμπειρίας και ανεπαρκείς γνώσεις. Διαφορετικά υπάρχει κίνδυνος λανθασμένου χειρισμού και τραυματισμού.

- Αυτό το πιστόλι θερμοκόλλησης μπορεί να χρησιμοποιηθεί από παιδιά από 8 ετών και πάνω καθώς και από άτομα με περιορισμένες φυσικές, αισθητήριες ή διανοητικές ικανότητες ή με έλλειψη εμπειρίας και ανεπαρκείς γνώσεις, όταν επιβλέπονται από ένα υπεύθυνο για την ασφάλειά τους άτομο ή έχουν από αυτό καθοδηγηθεί σχετικά με την ασφαλή εργασία με το πιστόλι θερμοκόλλησης και τους συνυφασμένους με αυτή κινδύνους. Διαφορετικά υπάρχει κίνδυνος λανθασμένου χειρισμού και τραυματισμού.

- Επιβλέπετε τα παιδιά. Έτσι εξασφαλίζεται, ότι τα παιδιά δε θα παίξουν με το πιστόλι θερμοκόλλησης.

- Ο καθαρισμός και η συντήρηση του πιστολιού θερμοκόλλησης από παιδιά δεν επιτρέπεται να γίνεται χωρίς επίβλεψη.

- Πριν από κάθε χρήση ελέγχετε το πιστόλι θερμοκόλλησης. Μη χρησιμοποιείτε το πιστόλι θερμοκόλλησης, εφόσον διαπιστώσετε ζημιές. Μην ανοίξετε μόνοι σας το πιστόλι θερμοκόλλησης και αναθέστε την επισκευή του μόνο σε ειδικευμένο τεχνικό προσωπικό και μόνο με γνήσια ανταλλακτικά. Τυχόν χαλασμένα πιστόλια θερμοκόλλησης αυξάνουν τον κίνδυνο ηλεκτροπληξίας.

- Μην αφήνετε το ενεργοποιημένο πιστόλι θερμοκόλλησης χωρίς επιτήρηση.

| Προστατεύετε την μπαταρία από υπερβολικές θερμοκρασίες, π. χ. ακόμη και από συνεχή ηλιακή ακτινοβολία, φωτιά, ρύπανση, νερό και υγρασία. Υπάρχει κίνδυνος έκρηξης και βραχυκυκλώματος.

- Μην πετάτε τα φυσίγγια θερμοκόλλας στη φωτιά.

- Μετά τη χρήση εναποθέστε με ασφάλεια το πιστόλι θερμοκόλλησης και αφήστε το να κρυώσει εντελώς, προτού το φυλάξετε. Το καυτό ακροφύσιο μπορεί να προκαλέσει ζημιά.

- Φορτίζετε τις μπαταρίες μόνο με φορ‌τι‌στές, που προτείνονται από τον κατα‌σκευ‌αστή. Διαφορετικά υπάρχει κίνδυνος πυρκαγιάς.

- Χρησιμοποιείτε την μπαταρία μόνο σε προϊόντα του κατασκευαστή. Μόνο έτσι προστατεύεται η μπαταρία από μια επικίνδυνη υπερφόρτιση.

- Κρατάτε τις μπαταρίες που δε χρησιμο‌ποιείτε μακριά από συνδετήρες χαρτιών, νομίσματα, κλειδιά, καρφιά, βίδες κι άλλα μικρά μεταλλικά αντικείμενα που μπορούν να βραχυκυκλώσουν τις επαφές της μπαταρίας. Ένα βραχυκύκλωμα των επαφών της μπαταρίας μπορεί να προ‌κα‌λέ‌σει τραυματισμούς ή φωτιά.

- Σε περίπτωση βλάβης ή/και αντικανονικής χρήσης της μπαταρίας μπορεί να εξέλθουν αναθυμιάσεις από την μπαταρία. Η μπαταρία μπορεί να αναφλεγεί ή να εκραγεί.Αφήστε να μπει φρέσκος αέρας και επισκεφτείτε έναν γιατρό σε περίπτωση που έχετε ενοχλήσεις. Οι ανα‌θυμιάσεις μπορεί να ερεθίσουν τις αναπνευ‌στικές οδούς.

- Σε περίπτωση λάθους χρήσης ή χαλασμένης μπαταρίας μπορεί να διαρρεύσει εύφλεκτο υγρό από την μπαταρία. Αποφεύγετε κάθε επαφή μ’ αυτό. Σε περίπτωση τυχαίας επαφής ξεπλυθείτε με νερό. Σε περίπτωση που τα υγρά έρθουν σε επαφή με τα μάτια, πρέπει να ζητήσετε επίσης και ιατρική βοήθεια. Τα διαρρέοντα υγρά μπαταρίας μπορεί να οδηγήσουν σε ερεθισμούς του δέρματος ή σε εγκαύματα.

- Από αιχμηρά αντικείμενα, όπως π.χ. καρφιά ή κατσαβίδια ή από εξωτερική άσκηση δύναμης μπορεί να υποστεί ζημιά η μπαταρία. Μπορεί να προκληθεί ένα εσωτερικό βραχυκύκλωμα με αποτέλεσμα την ανάφλεξη, την εμφάνιση καπνού, την έκρηξη ή την υπερθέρμανση της μπαταρίας.

- Μην ανοίγετε την μπαταρία. Υπάρχει κίνδυ‌νος βραχυκυκλώματος.

- Μην αγγίξετε το καυτό ακροφύσιο. Υπάρχει κίνδυνος εγκαύματος.

- Στις εργασίες πάνω από το κεφάλι φοράτε προστατευτικά γυαλιά. Έτσι προστατεύονται τα μάτια σας από την κόλλα που στάζει.

- Μην κατευθύνετε το πιστόλι θερμοκόλλησης κατά τη λειτουργία πάνω σε άτομα ή πάνω σας. Η καυτή κόλλα μπορεί να προκαλέσει εγκαύματα.

- Βεβαιωθείτε, ότι η ρυθμισμένη θερμοκρασία ταιριάζει με τη ράβδο κόλλας. Σε περίπτωση πολύ υψηλής θερμοκρασίας η κόλλα γίνεται πολύ υγρή και μπορεί να διαρρεύσει ανεξέλεγκτα. Σε περίπτωση πολύ χαμηλής θερμοκρασίας δεν μπορεί η κόλλα να συνδεθεί επαρκώς με το υλικό.