# Norādījumi darbam

- Sargājiet cilvēkus un mājdzīvniekus no saskaršanās ar karsto līmvielu un sprauslas galu. Līmvielas un sprauslas gala temperatūra sakarst apmēram līdz 200 °C, un var radīt apdegumus. Ja karstā līmviela saskaras ar ādu, nekavējoties dažas minūtes turiet cietušo vietu zem auksta ūdens strūklas. Nemēģiniet karsto līmvielu atraut no ādas.

Lietojiet tikai līmpistoles ražotāja ieteiktu un apstrādes temperatūrai piemērotu līmvielu.

Līmētie savienojumi var atdalīties mitruma vai siltuma ietekmē.

## Salīmējamo virsmu sagatavošana

Salīmējamajām virsmām jābūt tīrām, sausām un brīvām no taukiem un smērvielām.

Salīmējamie materiāli, kā arī pamats, uz kura tiek veikts darbs, nedrīkst būt viegli uzliesmojoši vai viegli degoši.

Ja jāsalīmē pret karstumu neizturīgi materiāli, pirms līmēšanas pārbaudiet, vai tie ir derīgi šādai apstrādei, veicot līmēšanas mēģinājumu.

Līmēšanai paredzētie priekšmeti nedrīkst būt aukstāki par +5 °C un karstāki par +50 °C.

Materiāli, kas veicina līmvielas ātru atdzišanu, pirms līmēšanas jāuzsilda ar karstā gaisa pūtēju.

## Līmēšana

- Ievietojiet salīmējamajam materiālam piemērotas līmvielas stieni (3) līmvielas stieņa nodalījumā (4).
- Ieslēdziet līmpistoli un izvēlēties pēc nepieciešamības, nospiežot attiecīgo temperatūras atlases taustiņu (7) vai(9) līmvielas stienim piemēroto apstrādes temperatūru.
- Ļaujiet līmpistolei uzsilt. Temperatūras atlases taustiņš mirgo zaļā krāsā.

Līdzko temperatūras atlases taustiņš ilgstoši deg zaļā krāsā, līmpistole ir gatava lietošanai.

- Ar mērenu spēku nospiediet līmvielas stieņa padeves taustiņu (10) un vienmērīgi uzklājiet līmvielu materiāla vienā pusē.
- Pēc līmvielas uzklāšanas nekavējoties saspiediet kopā salīmējamos materiālus un turiet tos saspiestus aptuveni 30 sekundes.
  Vēl kādu brīdi ir iespējama salīmējamo materiālu savstarpējā novietojuma koriģēšana.

Pēc aptuveni 5 minūšu ilgas atdzišanas līmējumu drīkst pakļaut slodzei.

Ja darbības laikā veicat apstrādes temperatūras maiņu, attiecīgais temperatūras atlases taustiņš mirgo (7) vai (9) zaļā krāsā tik ilgi, līdz ir sasniegta vēlamā temperatūra. Atdzišanas process, temperatūrai noslīdot no 200 °C līdz 130 °C, var ilgt vairākas minūtes.

- Izvairieties no saskaršanās ar karsto līmvielu. Saspiežot kopā caurlaidīgus salīmējamos materiālus, novietojiet tos uz silikona paliktņa.

## Sprauslas nomaiņa

Izmantojiet tikai oriģinālās Bosch (1 600 A02 EU3‎) sprauslas.

- Sprauslu (1) var nomainīt tikai siltā stāvoklī. Šim nolūkam īsi uzsildiet līmpistoli.

- Nomainot sprauslu, uzvelciet aizsargcimdus. Satveriet uzsildīto sprauslu tikai pie karstuma aizsarga (2). Pie karstā sprauslas gala pastāv apdegumu risks.

- Cieši uzvelciet jauno sprauslu (1) uz ierīces.