# Varnostna navodila

×

Preberite vsa varnostna opozorila in navodila. Neupoštevanje varnostnih napotkov in navodil lahko povzroči električni udar, požar in/ali hude poškodbe.

Vsa opozorila in napotke shranite za prihodnjo uporabo.

- Ose‌bam, ki lepilne pištole ne poznajo ali niso prebrale teh navodil za uporabo, pištole ne dovolite uporabljati.

- Te lepilne pištole ne smejo uporabljati otroci in osebe z omejenimi fizičnimi, senzoričnimi ali duševnimi sposobnostmi ali pomanjkljivimi izkušnjami in pomanjkljivim znanjem. V nasprotnem primeru obstaja nevarnost napačne uporabe in poškodb.

- To lepilno pištolo lahko otroci, stari 8 let ali več, in osebe z omejenimi telesnimi, čutnimi ali duševnimi sposobnostmi ali pomanjkljivimi izkušnjami in pomanjkljivim znanjem uporabljajo pod nadzorom osebe, ki je odgovorna za njihovo varnost, ali če so seznanjeni s tem, kako varno uporabljati lepilno pištolo, ter se zavedajo s tem povezanih nevarnosti. V nasprotnem primeru obstaja nevarnost napačne uporabe in poškodb.

- Nadzirajte otroke. Poskrbite, da se otroci ne bodo igrali z lepilno pištolo.

- Otroci lepilne pištole ne smejo čistiti ali vzdrževati brez nadzora.

- Lepilno pištolo morate pred vsako uporabo pregledati. Če ugotovite, da je lepilna pištola poškodovana, je ne uporabljajte. Lepilne pištole ne razdirajte sami. Popravilo lahko opravi samo usposobljen strokovnjak, in to izključno z originalnimi nadomestnimi deli. Poškodovane lepilne pištole povečujejo tveganje električnega udara.

- Vklopljene lepilne pištole ne pustite brez nadzora.

| Akumulatorsko baterijo zaščitite pred vročino, npr. tudi pred neposredno sončno svetlobo, ognjem, umazanijo, vodo in vlago. Obstaja nevarnost eksplozije in kratkega stika.

- Lepilnih vložkov ne sežigajte.

- Lepilno pištolo po uporabi varno odložite. Preden jo pospravite, naj se popolnoma ohladi. Vroča šoba lahko povzroči škodo.

- Akumulatorske baterije polnite samo v polnilnikih, ki jih priporoča proizvajalec. V nasprotnem primeru obstaja nevarnost požara.

- Akumulatorsko baterijo uporabljajte samo z izdelki proizvajalca. Le tako je akumulatorska baterija zaščitena pred nevarno preobremenitvijo.

- Akumulatorska baterija, ki je ne uporabljate, ne sme priti v stik s pisarniškimi sponkami, kovanci, ključi, žeblji, vijaki in drugi‌mi manjšimi kovinskimi predmeti, ki bi lahko povzročili premostitev kontaktov. Kratek stik med akumulatorskimi kontakti lahko povzroči opekline ali požar.

- Če je akumulatorska baterija poškodovana ali če jo nepravilno uporabljate, lahko iz nje uhajajo pare. Akumulatorska baterija se lahko vname ali eksplodira. Poskrbite za dovod svežega zraka in se v primeru težav obrnite na zdravnika. Pare lahko povzročijo draženje dihalnih poti.

- V primeru napačne uporabe ali poškodovane akumulatorske baterije lahko iz akumulatorske baterije izteče tekočina. Izogibajte se stiku z njo. Pri naključnem stiku prizadeto mesto izperite z vodo. Če pride tekočina v oko, poleg tega poiščite tudi zdravniško pomoč. Iztekajoča aku‌mulatorska tekočina lahko povzroči draženje kože ali opekline.

- Koničasti predmeti, kot so na primer žeblji ali izvijači, in zunanji vplivi lahko poškodujejo akumulatorsko baterijo. Pojavi se lahko kratek stik, zaradi katerega lahko akumulatorska baterija zgori, se osmodi, pregreje ali eksplodira.

- Akumulatorske baterije ne odpirajte. Nevarnost kratkega stika.

- Ne dotikajte se vroče šobe. Obstaja nevarnost opeklin.

- Pri delih nad glavo nosite zaščitna očala. S tem boste zaščitili oči pred kapljajočim lepilom.

- Lepilne pištole med uporabo ne usmerjajte v osebe ali proti sebi. Vroče lepilo lahko povzroči opekline.

- Prepričajte se, da nastavljena temperatura ustreza lepilnemu vložku. Pri previsoki temperaturi je lahko lepilo preredko in lahko nenadzorovano izstopi. Pri prenizki temperaturi se lahko zgodi, da se lepilo ne bo v zadostni meri povezalo z vodo.