# Sigurnosne napomene

×

Treba pročitati sve sigurnosne napo‌mene i upute. Propusti do kojih može doći uslijed nepridržavanja sigurnosnih napomena i uputa mogu uzrokovati električni udar, požar i/ili teške ozljede.

Sačuvajte sve sigurnosne napomene i upute za buduću primjenu.

- Ne dopustite rad s pištoljem za lijepljenje osobama koje nisu s njim upoznate ili koje nisu pročitale ove upute.

- Ovaj pištolj za lijepljenje ne smiju koristiti djeca i osobe ograničenih fizičkih, osjetilnih ili mentalnih sposobnosti ili nedostatnog iskustva i znanja. U suprotnom postoji opasnost od pogrešnog rukovanja i ozljeda.

- Ovaj pištolj za lijepljenje smiju koristiti djeca starija od 8 godina i osobe s ograničenim fizičkim, osjetilnim ili mentalnim sposobnostima ili osobe s nedostatnim iskustvom i znanjem ako ih nadzire osoba odgovorna za njihovu sigurnost i ako ih uputi u sigurno rukovanje i opasnosti povezane s rukovanjem pištoljem za lijepljenje. U suprotnom postoji opasnost od pogrešnog rukovanja i ozljeda.

- Djeca moraju biti pod nadzorom. Na taj način ćete osigurati da se djeca ne igraju s pištoljem za lijepljenje.

- Čišćenje i održavanje pištolja za lijepljenje ne smiju vršiti djeca bez nadzora.

- Prije svake uporabe provjerite pištolj za lijepljenje. Pištolj za lijepljenje ne koristite ako ste ustanovili oštećenja. Pištolj za lijepljenje ne otvarajte sami i popravak prepustite samo kvalificiranom stručnom osoblju i samo s originalnim rezervnim dijelovima. Oštećeni pištolji za lijepljenje povećavaju opasnost od električnog udara.

- Uključeni pištolj za lijepljenje ne ostavljajte bez nadzora.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

- Štapiće ljepila ne bacajte u vatru.

- Nakon uporabe pištolj za lijepljenje sigurno odložite i ostavite ga da se potpuno ohladi prije nego što ga zapakirate. Vruća sapnica može prouzročiti oštećenja.

- Aku-baterije punite samo u punjačima koje preporučuje proizvođač. U suprotnom postoji opasnost od požara.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

- Nekorištene aku-baterije držite dalje od uredskih spajalica, kovanica, ključeva, čavala, vijaka ili drugih sitnih metalnih predmeta koji bi mogli uzrokovati premošćenje kontakata. Kratki spoj između kontakata aku-baterije može imati za posljedicu opekline ili požar.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Kod pogrešne primjene ili oštećene aku-baterije iz aku-baterije može isteći tekućina. Izbjegavajte kontakt s ovom tekućinom. Kod slučajnog kontakta ugroženo mjesto treba isprati vodom. Ako bi ova tekućina dospjela u oči, zatražite pomoć liječnika. Istekla tekućina iz aku-baterije može dovesti do nadražaja kože ili opeklina.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Ne otvarajte aku-bateriju. Postoji opasnost od kratkog spoja.

- Ne dodirujte vruću sapnicu. Postoji opasnost od opeklina.

- Kod radova iznad glave nosite zaštitne naočale. Time ćete zaštititi oči od kapanja ljepila.

- Tijekom rada ne usmjeravajte pištolj za lijepljenje na ljude ili sebe. Vruće ljepilo može uzrokovati opekline.

- Provjerite odgovara li namještena temperatura štapiću ljepila. Ako je previsoka temperatura, ljepilo postaje previše tekuće i može nekontrolirano izlaziti. Ako je preniska temperatura, ljepilo se ne može dovoljno vezati za materijal.