# Üzembe helyezés

## Be- és kikapcsolás

- A ragasztópisztoly bekapcsolásához nyomja meg a (8) be-/kikapcsoló gombot.
  A ragasztópisztoly felfűt a legutoljára beállított megmunkálási hőmérsékletre (130 °C vagy 200 °C).
  A felfűtés közben a megfelelő (7) vagy (9) hőmérséklet választó gomb zöld színben villog. Ha folytonosan zöld színben világítani kezd, a ragasztópisztoly üzemkész.

Ha üzem közben átállítja a megmunkálási hőmérsékletet, a megfelelő (7) vagy (9) hőmérséklet választó gomb addig villog zöld színben, amíg a ragasztópisztoly eléri a kívánt célhőmérsékletet. A 200 °C-ról 130 °C-ra való lehűlésnél ez több percig is eltarthat.

- A ragasztópisztoly kikapcsolásához nyomja be annyi ideig a (8) be-/kikapcsológombot, amíg a megfelelő (7) vagy (9) hőmérséklet választó gomb LED-je kialszik.

Figyelem: Ha a ragasztópisztolyt 10 percnél tovább nem használja, az energiatakarékossági célokból automatikusan kikapcsolásra kerül.

- Ha a (7) vagy a (9) hőmérséklet választó gomb az ismételt bekapcsolás után folytonosan piros színben világít, fel kell tölteni az akkumulátort.

- Használat után tegye le biztonságos helyre a ragasztópisztolyt és várja meg, amíg teljesen lehűl, mielőtt elrakná. A forró fúvóka károkat okozhat.