# Sikkerhetsanvisninger

×

Les alle sikkerhetsanvisningene og instruksene. Hvis ikke sikkerhetsanvisningene og instruksene tas til følge, kan det oppstå elektrisk støt, brann og/eller alvorlige personskader.

Ta godt vare på alle advarslene og informasjonen.

- Limpistolen må ikke brukes av personer som ikke er fortrolige med bruken av den eller ikke har lest disse anvisningene.

- Denne limpistolen må ikke brukes av barn, eller personer med svekkede fysiske eller sansemessige evner eller manglende erfaring og kunnskap. Ellers er det fare for feilbetjening og personskader.

- Denne limpistolen kan brukes av barn fra åtte år og oppover og personer med reduserte fysiske eller sansemessige evner eller manglende erfaring og kunnskap hvis bruken skjer under tilsyn av en person som er ansvarlig for sikkerheten, eller har fått opplæring i sikker bruk av limpistolen av denne personen, og forstår farene som er forbundet med bruken. Ellers er det fare for feilbetjening og personskader.

- Må plasseres utilgjengelig for barn. På den måten unngår du at barn leker med limpistolen.

- Barn må ikke rengjøre og vedlikeholde limpistolen uten tilsyn.

- Kontroller limpistolen hver gang den skal brukes. Ikke bruk limpistolen hvis du oppdager skader. Du må ikke åpne limpistolen selv. Reparasjoner må kun utføres av kvalifisert fagpersonale og kun med originale reservedeler. Skadde limpistoler øker faren for elektrisk stø.

- Legg ikke fra deg limpistolen uten tilsyn når den er slått på.

| Beskytt batteriet mot varme, f.eks. også mot langvarig sollys og ild, skitt, vann og fuktighet. Det er fare for eksplosjon og kortslutning.

- Ikke kast limpatroner på åpen ild.

- Sett fra deg limpistolen på et trygt sted etter bruk, og la den avkjøles helt før du legger den bort. Den varme dysen kan forårsake skader.

- Lad batteriene bare med ladere som anbefales av produsenten. Bruk av andre ladere medfører brannfare.

- Batteriet må bare brukes i produkter fra produsenten. Kun slik beskyttes batteriet mot farlig overbelastning.

- Når batteriet ikke er i bruk, må det oppbevares i god avstand fra binders, mynter, nøkler, spikre, skruer eller andre mindre metallgjenstander, som kan lage en forbindelse mellom kontaktene. En kortslutning mellom batterikontaktene kan føre til forbrenninger eller brann.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Ved feil bruk eller skadet batteri kan brennbar væske lekke ut av batteriet. Unngå kontakt med væsken. Ved tilfeldig kontakt må det skylles med vann. Hvis det kommer væske i øynene, må du i tillegg oppsøke en lege. Batterivæske som renner ut kan føre til irritasjoner på huden eller forbrenninger.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Batteriet må ikke åpnes. Det er fare for kortslutning.

- Ikke berør den varme dysen. Det medfører fare for brannskader.

- Bruk vernebriller ved arbeid over hodehøyde. Da beskyttes øynene dine mot dryppende lim.

- Du må ikke rette limpistolen mot deg selv eller andre personer mens du bruker den. Varmt lim kan forårsake brannskader.

- Kontroller at den innstilte temperaturen passer for limstaven. Ved for høy temperatur blir limet flytende og kan sprøyte ukontrollert ut. Ved for lav temperatur kan ikke limet hefte tilstrekkelig til materialet.