# Sikkerhedsinstrukser

×

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle advarselshenvisninger og instrukser til senere brug.

- Lad aldrig personer, der ikke er fortrolige med limpistolen eller ikke har gennemlæst instrukserne, benytte limpistolen.

- Denne limpistol er ikke beregnet til at blive betjent af børn eller personer med begrænset fysisk, sensorisk eller mental tilstand eller manglende erfaring og kendskab. I modsats fald er der risiko for fejlbetjening og personskader.

- Denne limpistol må kun bruges af børn fra 8 år samt af personer med begrænset fysisk, sensorisk eller mental tilstand eller manglende erfaring og kendskab, hvis det sker under opsyn, eller de modtager anvisninger på sikker omgang med limpistolen og således forstår de farer, der er forbundet hermed. I modsat fald er der risiko for fejlbetjening og personskader.

- Hold børn under opsyn. Derved sikres det, at børn ikke bruger limpistolen som legetøj.

- Limpistolen må ikke rengøres og vedligeholdes af børn uden opsyn.

- Kontrollér altid limpistolen før brug. Brug ikke limpistolen, hvis den er beskadiget. Åbn aldrig limpistolen på egen hånd, og sørg for, at reparationer kun udføres af kvalificerede fagfolk, og at der kun benyttes originale reservedele. Beskadigede limpistoler øger risikoen for elektrisk stød.

- Lad ikke en tændt limpistol ligge uden opsyn.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.

- Kast ikke limstave ind i åben ild.

- Stil limpistolen sikkert fra dig efter brug, og lad den køle helt af, før du pakker den væk. Den varme dyse kan forårsage skader.

- Oplad kun akkuerne i ladere, der er anbefalet af fabrikanten. Ellers er der brandfare.

- Brug kun akkuen i producentens produkter. Kun på denne måde beskyttes akkuen mod farlig overbelastning.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Åbn ikke akkuen. Fare for kortslutning.

- Rør ikke ved den varme dyse. Der er fare for forbrændinger.

- Brug beskyttelsesbriller under arbejde over hovedhøjde. Dermed beskyttes dine øjne mod nedfaldende lim.

- Ret aldrig limpistolen mod dig selv eller andre personer. Varm lim kan forårsage forbrændinger.

- Sørg for, at den indstillede temperatur passer til lim. Hvis temperaturen er for høj, bliver limen flydende og kan løbe ud ukontrolleret. Hvis temperaturen er for lav, kan limen ikke binde tilstrækkeligt til emnet.