# Указания за сигурност

×

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Не допускайте с пистолета за лепене да работят лица, които не са запознати с нея.

- Този пистолет за лепене не е предназначен за ползване от деца и лица с ограничени физически, сензорни или душевни способности или от лица с недостатъчно познания и опит. В противен случай съществува опасност от неправилно ползване и трудови злополуки.

- Този пистолет за лепене може да бъде използван от деца от 8 годишна възраст и лица с ограничени физически, сензорни или душевни способности или от лица с недостатъчно познания и опит ако са под непосредствен надзор на отговорно за безопасността им лице или са били запознати от него с начина на работа с пистолета за лепене и свързаните с това опасности. В противен случай съществува опасност от неправилно ползване и трудови злополуки.

- Контролирайте децата. Така се предотвратява опасността деца да играят с пистолета за лепене.

- Не се допуска почистването и техническото обслужване на пистолета за лепене да се извършва от деца без непосредствен надзор.

- Винаги преди употреба проверявайте пистолета за лепене. Ако установите повреди, не ползвайте пистолета за лепене. Не се опитвайте сами да отваряте пистолета за лепене; допускайте ремонти да бъдат извършвани само от квалифицирани техници и само с използване на оригинални резервни части. Повредените пистолети за лепене увеличават риска от токов удар.

- Не оставяйте включения пистолет за лепене без надзор.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Не хвърляте стиковете с лепило в огъня.

- Поставете сигурно пистолета за лепене след употреба и го оставете да се охлади достатъчно, преди да го върнете в опаковката му. Горещата дюза може да причини щети.

- За зареждането на акумулаторните батерии използвайте само зарядните устройства, препоръчвани от произ‌во‌ди‌теля. В противен случай е налице опасност от пожар.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Не отваряйте акумулаторната батерия. Съществува опасност от възникване на късо съединение.

- Не докосвайте горещата дюза. Има опасност от изгаряне.

- При работа над нивото на главата носете защитни очила. Taка очите Ви ще бъдат защитени от стичащо се лепило.

- Не насочвайте пистолета за лепене по време на работа към хора или към себе си. Горещото лепило може да причини изгаряния.

- Уверете се, че настроената температура е подходяща за стика с лепило. При твърде висока температура лепилото става твърде течно и може да изтече неконтролирано. При твърде ниска температура лепилото може да не се свърже достатъчно добре с материала.