# Ohutusjuhised

×

Lugege läbi kõik ohutusnõuded ja ju‌hised. Ohutusnõuete ja juhiste eiramine võib kaasa tuua elektrilöögi, tulekahju ja/või raskeid vigastusi.

Hoidke kõik ohutusnõuded ja juhised edasiseks kasutamiseks hoolikalt alles.

- Ärge laske liimipüstolit kasutada isikutel, kes ei ole kursis süsteemi tööpõhimõttega või pole lugenud käesolevaid juhiseid.

- Liimipüstol ei ole ette nähtud kasutamiseks lastele ja isikutele, kelle füüsilised, vaimsed või meelelised võimed on piiratud või kellel puuduvad seadme kasutamiseks vajalikud teadmised ja kogemused. Vastasel korral tekib valest käsitsemisest põhjustatud kehavigastuste ja varalise kahju oht.

- Seda liimipüstolit tohivad kasutada 8-aastased ja vanemad lapsed ning piiratud füüsiliste, tunnetuslike või vaimsete võimetega isikud nende ohutuse eest vastutava isiku järelevalve all või kui see isik on nendele tutvustanud liimipüstoli ohutut käsitsemist ja nad mõistavad sellega seotud ohtusid. Vastasel korral esineb vale käsitsemise ja vigastusoht.

- Ärge jätke lapsi järelevalveta. Sellega tagate, et lapsed ei hakka liimipüstoliga mängima.

- Lapsed tohivad liimipüstolit puhastada ja hooldada vaid täiskasvanute järelevalve all.

- Kontrollige liimipüstol enne igat kasutuskorda üle. Juhul kui olete tuvastanud kahjustusi, siis ärge liimipüstolit kasutage. Ärge avage liimipüstolit ise ning laske seda parandada ainult kvalifitseeritud erialase personali poolt ja ainult originaalvaruosadega. Kahjustada saanud liimipüstolid suu‌rendavad elektrilöögi riski.

- Ärge jätke sisselülitatud liimipüstolit järelevalveta.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.

- Ärge visake liimipliiatseid tulle.

- Pärast kasutamist asetage liimipüstol stabiilsele alusele ja laske sellel enne kokkupakkimist täielikult jahtuda. Kuum otsak võib tekitada kahjustusi.

- Laadige akusid ainult tootja poolt soovi‌tatud laadimisseadmetega. Vastasel korral tekib põlengu oht.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

- Kasutusvälisel ajal hoidke akud eemal kirjaklambritest, müntidest, võt‌metest, naeltest, kruvidest või teistest väikestest metallesemetest, mis võivad kontaktid omavahel ühendada. Akukon‌tak‌tide vahel tekkiva lühise tagajärjeks võivad olla põletused või tulekahju.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Väärkasutuse või kahjustatud aku korral võib süttiv vedelik välja voolata. Vältige sellega kokkupuu‌det. Juhusliku kokku‌puute korral lopu‌tage veega. Kui vedelik satub silma, pöörduge ka arsti poole. Väljavoolav akuvedelik võib põhjustada nahaärritusi või põletusi.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Ärge avage akut. Esineb lühise oht.

- Ärge puudutage kuuma otsakut. Esineb põletuse oht.

- Pea kohal tehtavate tööde korral kandke kaitseprille. Need kaitsevad teie silmi allatilkuva liimi eest.

- Ärge suunake töö ajal liimipüstolit teistele inimestele või iseendale. Kuum liim võib põletusi põhjustada.

- Kontrollige, et seatud temperatuur sobib liimipulgale. Liiga kõrge temperatuuri korral muutub liim liiga voolavaks ja võib kontrollimatult väljuda. Liiga madala temperatuuri korral ei saa liim ennast materjaliga piisavalt siduda.