# Käyttöönotto

## Käynnistys ja pysäytys

- Käynnistä liimapistooli painamalla käynnistyspainiketta (8).
  Liimapistooli kuumenee viimeksi säädettyyn käyttölämpötilaan (130 °C tai 200 °C).
  Kuumennuksen aikana asiaankuuluva lämpötilan valintapainike (7) tai (9) vilkkuu vihreänä. Kun se palaa koko ajan vihreänä, liimapistooli on käyttövalmis.

Jos vaihdat työskentelyn aikana käyttölämpötilaa, asiaankuuluva lämpötilan valintapainike (7) tai (9) vilkkuu vihreänä, kunnes haluttu tavoitelämpötila on saavutettu. Jäähtyminen 200 °C:sta 130 °C:een voi kestää usean minuutin ajan.

- Sammuta liimapistooli painamalla käynnistyspainiketta (8), kunnes asiaankuuluvan lämpötilan valintapainikkeen (7) tai (9) LED-valo sammuu.

Huomautus: jos liimapistoolia ei käytetä 10 minuuttiin, se sammuu automaattisesti energian säästämiseksi.

- Akku täytyy ladata, jos lämpötilan valintapainike (7) tai (9) palaa uudelleenkäynnistyksen jälkeen jatkuvasti punaisena.

- Aseta liimapistooli tukevasti säilytysalustalle ja anna sen jäähtyä, ennen kuin pakkaat sen laatikkoon. Kuuma suutin voi aiheuttaa vaurioita.