# Paruošimas naudoti

## Įjungimas ir išjungimas

- Norėdami klijų pistoletą įjungti, paspauskite įjungimo-išjungimo mygtuką (8).
  Klijų pistoletas įkaista iki paskiausiai nustatytos apdirbimo temperatūros (130 °C arba 200 °C).
  Įkaitimo metu atitinkamas temperatūros parinkties mygtukas (7) arba (9) mirksi žaliai. Kai jis pradeda šviesti nuolat žaliai, klijų pistoletas yra paruoštas naudoti.

Jei veikimo metu pakeičiate apdirbimo temperatūrą, tai atitinkamas temperatūros parinkties mygtukas (7) arba (9) tol mirksi žaliai, kol pasiekiama pageidaujama užduotoji temperatūra. Atvėsimo nuo 200 °C iki 130 °C metu tai gali užtrukti kelias minutes.

- Norėdami išjungti klijų pistoletą, spauskite įjungimo-išjungimo mygtuką (8) tol, kol užges atitinkamo temperatūros parinkties mygtuko (7) (9) indikatorius.

Nuoroda: jei klijų pistoletas ilgiau kaip 10 minučių nenaudojamas, kad būtų tausojama energija, jis automatiškai išsijungia.

- Jei iš naujo įjungus temperatūros parinkties mygtukas (7) arba (9) nuolat šviečia radonai, turite įkrauti akumuliatorių.

- Po naudojimo klijų pistoletą saugiai pastatykite ir, prieš jį supakuodami, palaukite, kol jis visiškai atvės. Karštas antgalis gali padaryti materialinės žalos.