# Drošības noteikumi

×

Izlasiet drošības noteikumus un norādījumus lietošanai. Drošības noteikumu un norādījumu neievērošana var izraisīt aizdegšanos un būt par cēloni elektriskajam triecienam vai nopietnam savainojumam.

Pēc izlasīšanas uzglabājiet šos noteikumus turpmākai izmantošanai.

- Neļaujiet lietot līmpistoli personām, kas nav iepazinušās ar tās lietošanu vai arī nav izlasījušas šos noteikumus un norādījumus.

- Šī līmpistole nav paredzēta, lai to lietotu bērni un personas ar ierobežotām fiziskajām, sensorajām vai garīgajām spējām, kā arī personas ar nepietiekošu pieredzi un zināšanām. Pretējā gadījumā pastāv savainošanās briesmas izstrādājuma nepareizas lietošanas dēļ.

- Šo līmzīmuli var lietot bērni no 8 gadu vecuma un personas ar ierobežotām fiziskajām, sensorajām vai garīgajām spējām, kā arī personas ar nepietiekošu pieredzi un zināšanām pie nosacījuma, ka darbs notiek par viņu drošību atbildīgas personas uzraudzībā vai arī šī persona sniedz norādījumus par drošu apiešanos ar līmzīmuli un informē par briesmām, kas saistītas ar tā lietošanu. Pretējā gadījumā pastāv savainošanās briesmas izstrādājuma nepareizas lietošanas dēļ.

- Uzraugiet bērnus. Tas ļaus nodrošināt, lai bērni nerotaļātos ar līmpistoli.

- Bērni nedrīkst veikt līmpistoles tīrīšanu un apkalpošanu bez pieaugušo uzraudzības.

- Pirms katras lietošanas reizes pārbaudiet līmes pistoli. Ja konstatējat bojājumu, nelietojiet līmes pistoli. Neatveriet līmes pistoli saviem spēkiem, bet nodrošiniet, lai nepieciešamo remontu veiktu kvalificēti speciālisti, nomaiņai izmantojot vienīgi oriģinālās rezerves daļas. Ja līmes pistole ir bojāta, palielinās elektriskās strāvas trieciena risks.

- Neatstājiet ieslēgtu līmpistoli bez uzraudzības.

| Sargājiet akumulatoru no karstuma, piemēram, no ilgstošas atrašanās saules staros, kā arī no uguns, netīrumiem, ūdens un mitruma. Tas var radīt sprādziena un īsslēguma briesmas.

- Nemetiet līmzīmuli ugunī.

- Pēc lietošanas novietojiet līmpistoli pret karstumu drošā vietā un pirms iesaiņošanas nogaidiet, līdz tā pilnīgi atdziest. Instrumenta karstā sprausla var nodarīt bojājumus.

- Uzlādējiet akumulatorus vienīgi ražotāja ieteiktajā uzlādes ierīcē. Pretējā gadījumā var notikt aizdegšanās.

- Lietojiet akumulatoru vienīgi ražotāja izstrādājumos. Tikai tā akumulators tiek pasargāts no bīstamām pārslodzēm.

- Laikā, kad akumulators netiek lietots, nepieļaujiet tā kontaktu saskaršanos ar saspraudēm, monētām, atslēgām, naglām, skrūvēm vai citiem nelieliem metāla priekšmetiem, kas varētu izraisīt īsslēgumu. Īsslēgums starp akumulatora kontaktiem var radīt apdegumus un būt par cēloni ugunsgrēkam.

- Bojājuma vai nepareizas lietošanas rezultātā akumulators var izdalīt kaitīgus izgaro‌jumus. Akumulators var aizdegties vai sprāgt. ielaidiet telpā svaigu gaisu un smagākos gadījumos meklējiet ārsta palīdzību. Izgaroju‌mi var izraisīt elpošanas ceļu kairinājumu.

- Ja akumulators ir bojāts vai tiek nepareizi lietots, no tā var izplūst šķidrais elektrolīts. Nepieļaujiet elektrolīta nonākšanu saskarē ar ādu. Ja tas tomēr ir nejauši noticis, noskalojiet elektrolītu ar ūdeni. Ja elektrolīts nonāk acīs, nekavējoties griezieties pēc palīdzības pie ārsta. No akumulatora izplūdušais elektrolīts var izraisīt ādas iekaisumu vai pat apdegumu.

- Iedarbojoties uz akumulatoru ar smailu priekšmetu, piemēram, ar naglu vai skrūvgriezi, kā arī ārēja spēka iedarbības rezultātā akumulators var tikt bojāts. Tas var radīt iekšēju īsslēgumu, kā rezultātā akumulators var aizdegties, dūmot, eksplodēt vai pārkarst.

- Neatveriet akumulatoru. Tas var radīt īsslēgumu.

- Nepieskarieties karstajai sprauslai. Tā var radīt apdegumus.

- Strādājot virs galvas, nēsājiet aizsargbrilles. Tādējādi jūsu acis tiek pasargātas no lejupilošās līmvielas.

- Līmēšanas laikā neturiet līmpistoli virzienā uz citām personām vai sevi. Karsta līme var izraisīt apdegumus.

- Pārliecinieties, ka iestatītā temperatūra atbilst attiecīgajam līmvielas stienim. Pie pārāk augtas temperatūras llīme kļūst pārāk šķidra, un tā var nekontrolēti izplūst. Pārāk zemas temperatūras gadījumā līme nevar pietiekoši tikt savienota ar darba materiālu.