# Ibrugtagning

## Tænd/sluk

- Hvis du vil tænde limpistolen, skal du trykke på tænd/sluk-knappen (8).
  Limpistolen varmer op med den senest indstillede forarbejdningstemperatur (130 °C eller 200 °C).
  Under opvarmning blinker den pågældende temperaturvalgknap (7) eller (9) grønt. Når den lyser grønt permanent, er limpistolen klar til brug.

Hvis du ændrer forarbejdningstemperatur under drift, blinker den pågældende temperaturvalgknap (7) eller (9) grønt, indtil den ønskede temperatur er nået. Nedkølingen fra 200 °C til 130 °C kan tage nogle minutter.

- Hvis du vil slukke limpistolen, skal du trykke på tænd/sluk-knappen (8), indtil lysdioden for den pågældende temperaturvalgknap (7) eller (9) slukker.

Bemærk! Hvis limpistolen ikke benyttes i mere end 10 minutter, slukkes den automatisk for at spare energi.

- Hvis temperaturvalgknappen (7) eller (9) lyser rødt permanent, efter at du har tændt igen, skal du oplade akkuen.

- Stil limpistolen sikkert fra dig efter brug, og lad den køle helt af, før du pakker den væk. Den varme dyse kan forårsage skader.