# Arbejdsvejledning

- Beskyt personer og dyr mod den varme lim og dysespidsen. Lim og dysespids bliver ca. 200 °C varme. Der er fare for forbrænding. Hvis den varme lim kommer i berøring med huden, skal du straks holde det pågældende sted under en kold vandstråle i nogle minutter. Forsøg ikke at fjerne den varme lim fra huden.

Brug kun lim, som anbefales af producenten af limpistolen og er egnet til forarbejdningstemperaturen.

Limsamlinger kan løsne sig, hvis de påvirkes af fugt eller varme.

## Forberedelse til limning

De områder, der skal limes, skal være rene, tørre og fedtfrie.

De materialer, som skal limes, samt underlaget, som der arbejdes på, må ikke være letantændelige eller brændbare.

Test først, om varmefølsomme materialer er egnede, på et prøveemne.

De emner, der skal limes, må ikke være koldere end +5 °C og ikke varmere end +50 °C.

Materialer, som afkøler limen hurtigt, skal forvarmes med en varmluftpistol.

## Limning

- Læg den til materialet passende limstav (3) i rummet til limstaven (4).
- Tænd limpistolen, og vælg den forarbejdningstemperatur, der passer til limstaven, med den pågældende temperaturvalgknap (7) eller (9).
- Vent, indtil limpistolen er opvarmet. Temperaturvalgknappen blinker grønt.

Så snart temperaturvalgknappen lyser permanent, er limpistolen klar til brug.

- Tryk med moderat kraft på fremføringstasten (10), og påfør lim på den ene side.
- Pres de materialer, som skal limes, sammen i ca. til 30 s, efter at limen er påført.
  Det er stadigvæk muligt at korrigere limstedet.

Efter en afkølingstid på ca. 5 min kan limstedet belastes.

Hvis du ændrer forarbejdningstemperatur under drift, blinker den pågældende temperaturvalgknap (7) eller (9) grønt, indtil den ønskede temperatur er nået. Nedkølingen fra 200 °C til 130 °C kan tage nogle minutter.

- Undgå at berøre den varme lim. Brug et silikoneunderlag til at presse gennemsigtige materialer sammen.

## Dyseskift

Brug udelukkende originale dyser fra Bosch (1 600 A02 EU3‎).

- Dysen (1) kan kun skiftes, når den er varm. Opvarm limpistolen langsomt.

- Brug beskyttelseshandsker ved dyseskift. Tag kun fast om den varme dyse på varmebeskyttelsen (2). Du kan brænde dig på den varme dysespids.

- Spænd den nye dyse (1) med hånden.