# Saugos nuorodos

×

Perskaitykite visas šias saugos nuorodas ir reikalavimus. Nesilaikant saugos nuorodų ir reikalavimų gali trenkti elektros smūgis, kilti gaisras, galima smarkiai susižaloti ir sužaloti kitus asmenis.

Išsaugokite šias saugos nuorodas ir reikalavimus, kad ir ateityje galėtumėte jais pasinaudoti.

- Neleiskite klijų pistoletu naudotis asmenims, kurie neišmano, kaip su juo elgtis arba nėra perskaitę šių nurodymų.

- Šis klijų pistoletas nėra skirtas, kad jį naudotų vaikai ir asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties arba žinių. Priešingu atveju įrankis gali būti valdomas netinkamai ir kyla sužeidimų pavojus.

- Šį klijų pistoletą gali naudoti 8 metų ir vyresni vaikai bei asmenys su fizinėmis, jutiminėmis ir dvasinėmis negaliomis arba asmenys, kuriems trūksta patirties ar žinių, jei juos prižiūri ir už jų saugumą atsako atsakingas asmuo arba jie buvo instruktuoti, kaip saugiai naudoti klijų pistoletą ir žino apie gresiančius pavojus. Priešingu atveju įrankis gali būti valdomas netinkamai ir kyla sužeidimų pavojus.

- Prižiūrėkite vaikus. Taip bus užtikrinta, kad vaikai su klijų pistoletu nežaistų.

- Neprižiūrint kitam asmeniui, vaikams klijų pistoletą valyti ir atlikti jo priežiūros darbus draudžiama.

- Prieš kiekvieną naudojimą klijų pistoletą patikrinkite. Jei aptikote pažeidimų, klijų pistoleto nenaudokite. Patys neatidarykite klijų pistoleto, jį remontuoti leidžiama tik kvalifikuotiems specialistams, o remontuojant turi būti naudojamos tik originalios atsarginės dalys. Pažeisti klijų pistoletai padidina elektros smūgio riziką.

- Nepalikite be priežiūros įjungto klijų pistoleto.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.

- Nemeskite klijų lazdelių į ugnį.

- Po naudojimo klijų pistoletą saugiai pastatykite ir, prieš jį supakuodami, palaukite, kol jis visiškai atvės. Karštas antgalis gali padaryti materialinės žalos.

- Akumuliatoriui įkrauti naudokite tik tuos kroviklius, kuriuos rekomenduoja gamintojas. Priešingu atveju iškyla gaisro pavojus.

- Akumuliatorių naudokite tik su gamintojo gaminiais. Tik taip apsaugosite akumuliatorių nuo pavojingos per didelės apkrovos.

- Nelaikykite sąvaržėlių, monetų, raktų, vinių, varžtų ar kitokių metalinių daiktų arti iš prietaiso ištraukto a‌ku‌mu‌lia‌to‌riaus kontaktų. Užtrumpinus a‌ku‌mu‌lia‌to‌riaus kontaktus galima nusideginti ar sukelti gaisrą.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Netinkamai naudojant akumuliatorių arba jei akumuliatorius pažeistas, iš jo gali ištekėti degaus skysčio. Venkite kontakto su šiuo skysčiu. Jei skysčio pateko ant odos, nuplaukite jį vandeniu. Jei skysčio pateko į akis kreipkitės į gydytoją. Akumuliatoriaus skystis gali sudirginti ar nudeginti odą.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Neardykite akumuliatoriaus. Galimas trumpojo sujungimo pavojus.

- Nelieskite karšto antgalio. Iškyla nudegimo pavojus.

- Atlikdami darbus virš galvos, dėvėkite apsauginius akinius. Taip Jūsų akys bus apsaugotos nuo lašančių klijų.

- Dirbdami nenukreipkite klijų pistoleto į kitus asmenis ir į save. Karšti klijai gali nudeginti.

- Įsitikinkite, kad nustatyta temperatūra tinka klijų lazdelei. Esant per aukštai temperatūrai, klijai tampa per skysti ir gali nekontroliuojamai ištekėti. Esant per žemai temperatūrai, klijai gali nepakankamai sukibti su medžiaga.