# Darbo patarimai

- Saugokite žmones ir gyvūnus nuo karštų klijų ir antgalio. Klijai ir antgalio smaigalys įkaista maždaug iki 200 °C, todėl iškyla nudegimo pavojus. Jei karštų klijų patenka ant odos, tą vietą iškart pakiškite po šalto vandens srove ir palaikykite kelias minutes. Nebandykite pašalinti klijų nuo odos.

Naudokite tik klijų pistoleto gamintojo rekomenduojamus ir apdirbimo temperatūrai tinkamus klijus.

Nuo drėgmės ir šilumos poveikio suklijuotos vietos gali atsiklijuoti.

## Paruošimas klijavimui

Klijuojamas paviršius turi būti švarus, sausas ir neriebaluotas.

Pasirūpinkite, kad klijuojamos medžiagos ir pagrindas, ant kurio dirbsite, nebūtų lengvai užsidegantys ar degūs.

Karščiui jautrių medžiagų tinkamumą prieš tai patikrinkite suklijavę bandomąjį ruošinį.

Klijuojami ruošiniai turi būti ne žemesnės kaip +5 °C ir ne aukštesnės kaip +50 °C temperatūros.

Medžiagas, kurios klijus greitai atvėsina reikia pašildyti orapūte.

## Klijavimas

- Medžiagai tinkamą klijų lazdelę (3) įstumkite į klijų lazdelės dėtuvę (4) .
- Įjunkite klijų pistoletą ir pagal poreikį, spausdami atitinkamą temperatūros parinkties mygtuką (7) arba (9), pasirinkite klijų lazdelei tinkamą apdirbimo temperatūrą.
- Palaukite, kol klijų pistoletas įkais. Temperatūros parinkties mygtukas mirksi žaliai.

Kai temperatūros parinkties mygtukas pradeda nuolat šviesti žaliai, klijų pistoletas yra paruoštas naudoti.

- Šiek tiek spauskite pastūmos mygtuką (10) ir užtepkite klijų ant vienos dalies.
- Užtepę klijų, klijuojamas medžiagas nedelsdami suspauskite ir apie 30 s palaikykite suspaudę.
  Klijuojamą vietą dar galima koreguoti.

Maždaug po 5 min. atvėsimo laiko suklijuotą vietą galima veikti apkrova.

Jei veikimo metu pakeičiate apdirbimo temperatūrą, tai atitinkamas temperatūros parinkties mygtukas (7) arba (9) tol mirksi žaliai, kol pasiekiama pageidaujama užduotoji temperatūra. Atvėsimo nuo 200 °C iki 130 °C metu tai gali užtrukti kelias minutes.

- Saugokitės, kad neprisiliestumėte prie karštų klijų. Pralaidžioms medžiagoms suspausti naudokite silikoninį pagrindą.

## Antgalio keitimas

Naudokite tik originalius Bosch antgalius (1 600 A02 EU3‎).

- Antgalį (1) galima keisti tik tada, kai klijų pisto‌le‌tas šiltas. Tuo tikslu klijų pistoletą trumpai pakaitinkite.

- Keisdami antgalį mūvėkite apsauginėmis pirštinė‌mis. Įkaitusį antgalį imkite tik už apsaugos nuo karščio (2). Karštas antgalio smaigalys gali nudeginti.

- Naują antgalį (1) užveržkite ranka.