# Upozornenia týkajúce sa prác

- Chráňte osoby a zvieratá pred horúcim lepidlom a hrotom dýzy. Lepidlo a hrot dýzy sa zohrejú na teplotu cca 200 °C, hrozí riziko popálenia. Keď sa horúce lepidlo dotkne pokožky, ihneď podržte postihnuté miesto niekoľko minút pod prúdom studenej vody. Nepokúšajte sa odstrániť horúce lepidlo z pokožky.

Používajte iba lepidlá, ktoré sú odporúčané výrobcom lepiacej pištole a sú vhodné pre danú teplotu spracovania.

Zlepené spoje sa môžu pôsobením vlhkosti alebo tepla uvoľniť.

## Príprava lepenia

Lepené miesta musia byť čisté, suché a zbavené mastnoty.

Zliepané materiály ani podklad, na ktorom pracujete, nesmú byť ľahko zápalné alebo horľavé.

Vhodnosť materiálov citlivých na vysoké teploty najskôr otestujte na skúšobnom obrobku.

Lepené obrobky nesmú byť chladnejšie ako +5 °C a teplejšie ako +50 °C.

Materiály, ktoré spôsobujú rýchle ochladnutie lepidla, by sa mali predhriať použitím teplovzdušnej pištole.

## Lepenie

- Vložte lepiacu tyčinku (3) vhodnú pre daný materiál do priehradky na lepiacu tyčinku (4).
- Zapnite lepiacu pištoľ a v prípade potreby stlačením príslušného tlačidla voľby teploty (7) alebo (9) zvoľte teplotu spracovania vhodnú pre lepiacu tyčinku.
- Nechajte lepiacu pištoľ nahriať. Tlačidlo voľby teploty bliká nazeleno.

Keď tlačidlo voľby teploty trvalo svieti nazeleno, je lepiaca pištoľ pripravená na prevádzku.

- Miernym tlakom tlačte na posúvacie tlačidlo (10) a naneste lepidlo na jednu stranu.
- Po nanesení lepidla ihneď stlačte zlepované materiály na cca 30 s dohromady.
  Teraz sa dá lepené miesto ešte opraviť.

Po približne 5 minútach chladnutia sa môže lepené miesto zaťažiť.

Ak počas prevádzky zmeníte nastavenie teploty spracovania, bliká príslušné tlačidlo voľby teploty (7) alebo (9) nazeleno dovtedy, kým sa nedosiahne želaná cieľová teplota. Pri ochladzovaní z 200 °C na 130 °C to môže trvať niekoľko minút.

- Dbajte na to, aby ste sa nedostali do kontaktu s horúcim lepidlom. Na vzájomné stlačenie priepustných materiálov použite silikónovú podložku.

## Výmena dýzy

Používajte výlučne originálne dýzy Bosch (1 600 A02 EU3‎).

- Dýzu (1) možno meniť iba v teplom stave. Lepiacu pištoľ preto krátko nahrejte.

- Pri výmene dýzy používajte ochranné rukavice. Zahriatu dýzu chytajte iba za ochranný tepelný kryt (2). Pri horúcom hrote dýzy hrozí nebezpečenstvo popálenia.

- Novú dýzu (1) utiahnite rukou.