# Työskentelyohjeita

- Suojaa ihmiset ja eläimet kuumalta liimalta ja suutinpäältä. Palovammavaara, koska liima ja suutinpää kuumenevat 200 °C lämpötilaan. Jos kuuma liima koskettaa ihoa, huuhtele kyseistä ihokohtaa muutaman minuutin ajan vesihanan alla kylmällä vedellä. Älä yritä poistaa kuumaa liimaa iholta.

Käytä vain liimapistoolin valmistajan suosittelemia liimalaatuja, jotka soveltuvat kyseiselle käyttölämpötilalle.

Liimausliitokset saattavat aueta kosteuden tai lämmön vaikutuksesta.

## Liimauksen esivalmistelu

Liimattavien pintojen tulee olla puhtaita, kuivia ja rasvattomia.

Liimattavat materiaalit ja työskentelyalustat eivät saa olla herkästi syttyviä tai palavia.

Testaa lämpöherkkien materiaalien soveltuvuus etukäteen koekappaleella.

Liimattavien työkappaleiden lämpötilan tulee olla +5 °C ja +50 °C välillä.

Nopeasti liiman jäähdyttävät materiaalit tulee esilämmittää kuumailmapuhaltimella.

## Liimaaminen

- Työnnä kyseiselle materiaalille sopiva liimapuikko (3) liimapuikkolokeroon (4).
- Kytke liimapistooli päälle ja valitse tarvittaessa sopiva liimapuikon käyttölämpötila painamalla asiaankuuluvaa lämpötilan valintapainiketta (7) tai (9).
- Anna liimapistoolin lämmetä. Lämpötilan valintapainike vilkkuu vihreänä.

Heti kun lämpötilan valintapainike palaa jatkuvasti vihreänä, liimapistooli on käyttövalmis.

- Paina kevyesti syöttöpainiketta (10) ja levitä liimaa yhdelle puolelle.
- Heti liiman levityksen jälkeen purista liitettäviä osia yhteen n. 30 sekunnin ajan.
  Liimakohdan korjaus on tällöin vielä mahdollista.

Liimattu kohta kestää kuormitusta n. 5 minuutin jäähtymisajan kuluttua.

Jos vaihdat työskentelyn aikana käyttölämpötilaa, asiaankuuluva lämpötilan valintapainike (7) tai (9) vilkkuu vihreänä, kunnes haluttu tavoitelämpötila on saavutettu. Jäähtyminen 200 °C:sta 130 °C:een voi kestää usean minuutin ajan.

- Varo koskettamasta kuumaa liimaa. Käytä huokoisten materiaalien yhteenpuristuksessa silikonisuojusta.

## Suuttimen vaihto

Käytä vain alkuperäisiä Bosch-suuttimia (1 600 A02 EU3‎).

- Suuttimen (1) vaihto on mahdollista vain lämpimänä. Lämmitä sitä varten liimapistoolia hetken ajan.

- Käytä suuttimen vaihdossa työkäsineitä. Koske lämpimään suuttimeen vain sen lämpösuojuksen (2) kohdalta. Palovammavaara kuuman suutinpään takia.

- Kiristä uusi suutin (1) sormitiukkuuteen.