# Tööjuhised

- Kaitske inimesi ja loomi kuuma liimi ja kuuma düüsiotsaku eest. Liim ja düüsiotsak kuumenevad temperatuurile u 200 °C, on põletusoht. Kui kuum liim satub nahale, hoidke puudutatud kohta mõne minuti vältel külma voolava vee all. Ärge püüdke kuuma liimi nahalt eemaldada.

Kasutage ainult liimipüstoli tootja poolt soovitatud ja töötlemistemperatuuriga sobivaid liime.

Liimühendused võivad niiskuse või temperatuuri mõjul lahti tulla.

## Liimimise ettevalmistamine

Liimitavad kohad peavad olema puhtad, kuivad ja rasvavabad.

Liimitavad materjalid ja töötamisel kasutatav aluspind ei tohi olla süttimis- ega tuleohtlikud.

Kuumusetundlike materjalide korral testige kõigepealt proovitükiga nende sobivust liimimiseks.

Liimitavad detailid ei tohi olla külmemad kui +5 °C ja mitte soojemad kui +50 °C.

Liimi kiiresti jahutavaid materjale tuleb kuumaõhupuhuriga eelsoojendada.

## Liimimine

- Asetage materjaliga sobiv liimipulk (3) liimipulga pessa (4).
- Lülitage liimipüstol sisse ja valige vajadusel vastavat temperatuuri valikunuppu (7) või (9) vajutades liimipulgale sobiv töötlemistemperatuur.
- Laske liimipüstolil üles soojeneda. Temperatuuri valikunupp vilgub roheliselt.

Niipea kui temperatuuri valikunupp põleb pidevalt roheliselt, on liimipüstol töövalmis.

- Suruge mõõduka jõuga ettenihkenuppu (10) ja kandke liim ühele liimitavale pinnale.
- Pressige liimitavad materjalid liimi pealekandmise järel kohe u 30 sekundiks kokku.
  Nüüd saab liimitavat kohta veel korrigeerida.

Pärast u 5-minutilist jahtumisaega on liimitud koht koormatav.

Kui muudate töö ajal töötlemistemperatuuri, vilgub vastav temperatuuri valikunupp (7) või (9) seni roheliselt, kuni soovitud sihttemperatuur on saavutatud. Jahutamistoiming temperatuurilt 200 °C temperatuurini 130 °C võib kesta mitu minutit.

- Vältige kokkupuudet kuuma liimiga. Läbipaistvate materjalide kokkuliimimiseks kasutage silikoonalust.

## Düüsivahetus

Kasutage ainult Boschi originaaldüüse (1 600 A02 EU3‎).

- Düüsi (1) saab vahetada ainult soojalt. Soojendage selleks lühidalt liimipüstolit.

- Kandke düüsi vahetamisel kaitsekindaid. Haarake soojendatud düüsi ainult kuumuskaitsest (2). Kuuma düüsiotsaku korral on põletusoht.

- Pingutage uus düüs (1) käejõuga.