# Безбедносни напомени

×

Прочитајте ги сите безбедносни напомени и упатства. Грешките настанати како резултат од непридржување до безбедносните напомени и упатства може да предизвикаат електричен удар, пожар и/или тешки повреди.

Чувајте ги безбедносните напомени и упатства за користење и за во иднина.

- Пиштолите за лепење не смее да ги користат лица кои не се запознаени со нив или не ги имаат прочитано овие упатства.

- Овој пиштол за лепење не е предвиден за користење од страна на деца и лица со ограничени физички, сензорни или ментални способности или недоволно искуство и знаење. Инаку постои опасност од погрешна употреба и повреди.

- Овој пиштол за лепење може да го користат деца над 8 години и лица со намалени физички, сензорни и ментални способности или недоволно искуство и знаење, доколку се под надзор од лица одговорни за нивната безбедност или се подучени за безбедно ракување со пиштолот за лепење и ги разбираат опасностите кои може да произлезат од тоа. Инаку постои опасност од погрешна употреба и повреди.

- Не ги оставајте децата без надзор. Така ќе се осигурате дека децата нема да си играат со пиштолот за лепење.

- Не ги оставајте децата без надзор за време на чистењето или одржувањето на пиштолот за лепење.

- Пред секое користење, проверете го пиштолот за лепење. Не го користете пиштолот за лепење доколку забележите оштетувања. Не го отворајте сами пиштолот за лепење и оставете го на поправка кај квалификуван стручен персонал кој ќе го поправи само со оригинални резервни делови. Оштетените пиштоли за лепење го зголемуваат ризикот од електричен удар.

- Доколку е вклучен пиштолот за лепење, не го оставајте без надзор.

| Заштитете ја батеријата од топлина, на пр. од долготрајно изложување на сончеви зраци, оган, нечистотии, вода и влага. Инаку, постои опасност од експлозија и краток спој.

- Не ги фрлајте патроните за лепење во оган.

- По употребата оставете го пиштолот за лепење на безбедно место и целосно нека се олади пред да го спакувате. Врелата млазница може да предизвика штети.

- Полнете ги батериите само во полначи, коишто се препорачани од производителот. Инаку постои опасност од пожар.

- Користете ја батеријата само во производи од производителот. Само на тој начин батеријата ќе се заштити од опасно преоптоварување.

- Неупотребената батерија држете ја подалеку од канцелариски спојувалки, клучеви, железни пари, клинци, завртки или други мали метални предмети, што може да предизвикаат премостување на контактите. Краток спој меѓу контактите на батеријата може да предизвика изгореници или пожар.

- При оштетување и непрописна употреба на батеријата може да излезе пареа. Батеријата може да се запали или да експлодира. Внесете свеж воздух и доколку има повредени однесете ги на лекар. Пареата може да ги надразни дишните патишта.

- При погрешно користење или при оштетена батерија може да истече запалива течност од батеријата. Избегнувајте контакт со неа. Доколку случајно дојдете во контакт со течноста, исплакнете со вода. Доколку течноста дојде во контакт со очите, побарајте лекарска помош. Истечената течност од батеријата може да предизвика кожни иритации или изгореници.

- Батеријата може да се оштети од острите предмети како на пр. клинци или одвртувач или со надворешно влијание. Може да дојде до внатрешен краток спој и батеријата може да се запали, да пушти чад, да експлодира или да се прегрее.

- Не ја отворајте батеријата. Постои опасност од краток спој.

- Не ја допирајте врелата млазница. Постои опасност од изгореници.

- При работењето над глава, носете заштитни очила. Тие ќе ги заштитат вашите очи од лепилото што капе надолу.

- Не насочувајте го пиштолот за лепење кон лица или кон себе за време на работата. Топлото лепило може да предизвика изгореници.

- Погрижете се поставената температура да одговара на стапчињата за лепење. Ако температурата е превисока, лепилото станува премногу течно и може неконтролирано да истече. Ако температурата е премногу ниска, лепилото не може доволно да се залепи за материјалот.